Османска поморска победа у бици код Превезе 1538. године и битка код Ђербе 1560. године обезбедила је османску превласт у Средоземном мору током неколико деценија, све док Османлије нису претрпеле свој први војни пораз од Европљана у бици код Лепанта (1571). Али пораз код Лепанта, упркос томе што се у Европи много славио, представљао је само привремени застој: није могао да преокрене османско освајање Кипра, а у року од годину дана Османлије су изградили једнако велику флоту, која је 1574. освојила Тунис од Шпаније. Овим је завршено османско освајање Северне Африке, после операција османске флоте под Торгут Реисом која је раније освојила Либију (1551); и флоте под Салихом Реисом која је 1553. освојила обале Марока иза Гибралтарског мореуза.